Իրանի ժամանակակից տնտեսության յուրահատկություններից է գիտելիքահենք ընկերությունների առկայությունը , որոնց գործունեության բնագավառն ու ձեռքբերումները ևս եղել են «Իրանական շուկա» հաղորդաշարի քննարկման առարկա: Արդյունավետ ու կրթված մարդկային աշխատուժի առումով, Իրանը մեծ ներուժ ունի և աշխարհում բարձրագույն կրթության մեջ ներգրավման առումով բարձր մակարդակում է գտնվում: Իրանցի ուսյալ անձանց մեկ երրորդը ճարտարագիտական մասնագիտություններով շրջանավարտներ են: ճարտարագիտական մասնագիտություններում շրջանավարտների տարեկան քանակի առումով Իրանը աշխարհի 5 առաջատար պետությունների շարքում է: Իրանում ձևավորվել են հարյուրավոր գիտելիքահենք ձեռնարկություններ, տասնյակ գիտական ու տեխնոլոգիական պարկեր ու կենտրոններ, որոնք գործունեություն են ծավալում տարբեր բնագավառներում, այդ թվում ավիատիեզերքի , տեղեկատվության և հաղորդակցության, էլեկտրոնիկայի, բժշկության եւ դեղագործության, նավթի ու գազի և էներգետիկայի, ցողունային բջիջների, տպագրության ու փաթեթավորման և այլ բնագավառներում, արձանագրել են բազմաթիվ հայտնագործություններ ու գաղափարներ, և երբեմն դրանց առևտրայնացմամբ ներքին ու արտաքին շուկաներ են ներկայացրել իրենց արտադրանքը: